CELEX: 22014D0153
Language: hu
Date: 2014-07-09 00:00:00
Title: Az EGT Vegyes Bizottság 153/2014 határozata ( 2014. július 9. ) az Európai Gazdasági Térségről szóló megállapodás X. mellékletének (A szolgáltatásokról általában) módosításáról [2015/88]

22.1.2015   
            
            
               HU
            
            
               Az Európai Unió Hivatalos Lapja
            
            
               L 15/78
            
         AZ EGT VEGYES BIZOTTSÁG 153/2014 HATÁROZATA
   (2014. július 9.)
   az Európai Gazdasági Térségről szóló megállapodás X. mellékletének (A szolgáltatásokról általában) módosításáról [2015/88]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A határon átnyúló egészségügyi ellátásra vonatkozó betegjogok érvényesítéséről szóló, 2011. március 9-i 2011/24/EU európai parlamenti és tanácsi irányelvet (1) bele kell foglalni az EGT-megállapodásba.
            
         
               (2)
            
            
               A más tagállamban kiállított orvosi rendelvények elismerésének megkönnyítésére irányuló intézkedésekről szóló, 2012. december 20-i 2012/52/EU bizottsági végrehajtási irányelvet (2) bele kell foglalni az EGT-megállapodásba.
            
         
               (3)
            
            
               Az EGT-megállapodás X. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás X. melléklete az 1c. pont (2011/130/EU bizottsági határozat) után a következő szöveggel egészül ki:
   
               „2.
            
            
               
                  32011 L 0024: az Európai Parlament és a Tanács 2011. március 9-i 2011/24/EU irányelve a határon átnyúló egészségügyi ellátásra vonatkozó betegjogok érvényesítéséről (HL L 88., 2011.4.4., 45. o.).
               E megállapodás alkalmazásában az irányelv rendelkezései a következő kiigazításokkal kell értendők:
               Az EGT Vegyes Bizottság általi jövőbeli intézkedések sérelme nélkül meg kell jegyezni, hogy a következő jogszabályok nem képezik az EGT-megállapodás részét:
               
                           a)
                        
                        
                           a Tanács 2003. május 14-i 859/2003/EK rendelete az 1408/71/EGK és az 574/72/EGK rendelet rendelkezéseinek valamely harmadik ország e rendelkezések által pusztán állampolgárságuk okán nem érintett állampolgáraira való kiterjesztéséről;
                        
                     
                           b)
                        
                        
                           az Európai Parlament és a Tanács 2010. november 24-i 1231/2010/EU rendelete a 883/2004/EK rendelet és a 987/2009/EK rendelet harmadik országok e rendeletek által csupán állampolgárságuk miatt nem érintett állampolgáraira való kiterjesztéséről.
                        
                     Ezért az e jogszabályokra történő hivatkozások az EFTA-országokra nem alkalmazandók.
            
         
               2a.
            
            
               
                  32012 L 0052: a Bizottság 2012. december 20-i 2012/52/EU végrehajtási irányelve a más tagállamban kiállított orvosi rendelvények elismerésének megkönnyítésére irányuló intézkedésekről (HL L 356., 2012.12.22., 68. o.).”
            
         2. cikk
   A 2011/24/EU irányelvnek és a 2012/52/EU végrehajtási irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. július 10-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. július 9-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 88., 2011.4.4., 45. o.
   
   
      (2)  HL L 356., 2012.12.22., 68. o.
   
   
      (3)  Alkotmányos követelmények fennállását jelezték.